
ఇస్లామాబాద్ : పాకిస్థాన్ మాజీ ప్రధాన మంత్రి నవాజ్ షరీఫ్ మంగళవారం అవినీతి నిరోధక కోర్టుకు హాజరయ్యారు. అనంతరం పంజాబ్ హౌస్లో మీడియాతో మాట్లాడుతూ తాను దేశం కోసం త్యాగాలను కొనసాగిస్తానని చెప్పారు. తనపై జరిగిన విచారణ న్యాయబద్ధతను ప్రశ్నించారు. సుప్రీంకోర్టు నియమించిన జాయింట్ ఇన్వెస్టిగేషన్ ప్యానెల్కు విశ్వసనీయత లేదన్నారు. తన ప్రత్యర్థులు అబద్ధాలు చెప్తున్నారన్నారు. పాకిస్థాన్ మరో తిరుగుబాటుకు బాధితురాలయ్యే ప్రమాదం పొంచి ఉందన్నారు.తనపై తప్పుడు కేసులు పెట్టి, హింసించినప్పటికీ, తాను నియంత ఎదుట తల వంచేది లేదన్నారు. న్యాయం గొప్పతనంపై తనకు నమ్మకం ఉందని, దాని కోసం గొప్ప త్యాగాలు చేశానని చెప్పారు. దేశం కోసం మరిన్ని త్యాగాలు చేయడానికి సిద్ధంగా ఉన్నట్లు తెలిపారు. పనామా పేపర్స్ లీక్ కేసులో సుప్రీంకోర్టు ప్రొసీడింగ్స్ను ప్రస్తావించారు. జాయింట్ ఇన్వెస్టిగేషన్ టీమ్ ఏర్పాటు చేయడంలో సుప్రీంకోర్టు అనుసరించిన తీరును తప్పుబట్టారు. దీనిని న్యాయమైన విచారణ అంటారా? అని నవాజ్ ప్రశ్నించారు. లాహోర్లో జరిగిన లాయర్స్ కన్వెన్షన్లో తాను 12 ప్రశ్నలు అడిగానని, వాటికి జవాబులు రాలేదని చెప్పారు. వాటికి సమాధానాలు రాకపోవచ్చునని ఆరోపించారు. కనీసం ఒక్క పైసా దుర్వినియోగమైనట్లు కానీ, తాను అధికారాన్ని దుర్వినియోగం చేసినట్లు కానీ సుప్రీంకోర్టు రుజువు చేయలేకపోయిందన్నారు. ఏదో సాకు చూపించి తనపై అనర్హత వేటు వేసిందన్నారు. పనామా పేపర్స్లో ఏమీ దొరకలేదని చెప్పి ఉండవలసిందన్నారు. సుప్రీంకోర్టు తీర్పును లీగల్ కమ్యూనిటీ కూడా తిరస్కరించిన నేపథ్యంలో దానిని తాను ఏవిధంగా అంగీకరిస్తానని ప్రశ్నించారు. వాట్సాప్ కాల్స్ నేపథ్యంలో జాయింట్ ఇన్వెస్టిగేషన్ టీమ్ను ఏర్పాటు చేశారన్నారు. ఈ టీమ్ సభ్యుల్లో కొందరు విచారణను ఎదుర్కొంటున్నారన్నారు. ఆ టీమ్ ఎదుట తనతోపాటు తన పిల్లలు కూడా హాజరైనట్లు తెలిపారు. న్యాయం జరుగుతుందన్న ఆశాభావాన్ని వ్యక్తం చేస్తూ, తన అనర్హత గురించి 20 కోట్ల మంది నిర్ణయిస్తారన్నారు.పనామా పేపర్స్ లీక్ కేసులో నవాజ్ షరీఫ్తోపాటు ఆయన కుటుంబ సభ్యులపై వచ్చిన అవినీతి ఆరోపణలపై  పాకిస్థాన్ సుప్రీంకోర్టు విచారణ జరిపింది, ఆస్తుల వెల్లడిలో తప్పు దోవ పట్టించారని చెప్తూ నవాజ్ షరీఫ్ను  దోషిగా ప్రకటించింది. ఆయన ప్రధాన మంత్రి పదవికి అనర్హుడని జూలై 28న తీర్పు చెప్పింది.

islamabad : pakisthan maji pradhaana mantri nawaj sharif mangalavaaram avineeti nirodhaka kortuku haajarayyaaru. anantaram panjab houselo meediatho maatlaadutuu taanu desham kosam tyaagaalanu konasaagistaanani cheppaaru. tanapai jarigina vichaarana nyaayabaddhatanu prasninchaaru. supreenkortu niyaminchina jaint investigation pyaanelku viswasaneeyata ledannaru. tana pratyarthulu abaddhaalu cheptunnaarannaaru. pakisthan maro tirugubaatuku baadhituraalayye pramaadam ponchi undannaaru.tanapai tappudu kesulu petti, himsinchinappatikii, taanu niyanta eduta tala vanchedi ledannaru. nyaayam goppatanampai tanaku nammakam undani, daani kosam goppa tyaagaalu chesanani cheppaaru. desham kosam marinni tyaagaalu cheyadaaniki siddamgaa unnatlu telipaaru. panama papers leak kesulo supreenkortu proseedingsnu prastaavinchaaru. jaint investigation team erpaatu cheyadamlo supreenkortu anusarinchina teerunu tappubattaaru. deenini nyaayamaina vichaarana antara? ani nawaj prasninchaaru. lahorlo jarigina loyers kanvensionlo taanu 12 prasnalu adigaanani, vaatiki javaabulu raledani cheppaaru. vaatiki samaadhaanaalu rakapovachhunani aaropinchaaru. kaneesam okka paisa durviniyogamainatlu cony, taanu adhikaaraanni durviniyogam chesinatlu cony supreenkortu rujuvu cheyalekapoyindannaru. edho saaku chuupinchi tanapai anarhata vetu vesindannaru. panama paperslo emi dorakaledani cheppi undavalasindannaaru. supreenkortu teerpunu leagal community kuudaa tiraskarinchina nepathyamlo daanini taanu evidhamgaa angeekaristaanani prasninchaaru. watsap calls nepathyamlo jaint investigation teamnu erpaatu chesaarannaaru. ee team sabhyullo kondaru vichaarananu edurkontunnaranna. aa team eduta tanatopaatu tana pillalu kuudaa haajarainatlu telipaaru. nyaayam jarugutundanna aasaabhaavaanni vyaktam chestu, tana anarhata gurinchi 20 kotla mandi nirnayistaarannaaru.panama papers leak kesulo nawaj shariftopatu aayana kutumba sabhyulapai vachina avineeti aaropanalapai  pakisthan supreenkortu vichaarana jaripindi, aastula velladilo tappu dova pattinchaarani cheptuu nawaj sharifnu  doshigaa prakatinchindi. aayana pradhaana mantri padaviki anarhudani juulai 28na teerpu cheppindi.